Vaani Pushpa 102 Views CBDTex- Boss , NewDelhi , Reliance Director
kv chowdary
న్యూఢిల్లీ: చీఫ్‌ విజిలెన్స్‌కమిషనర్‌గాను,ఆదాయపు పన్నుశాఖ మాజీ బాస్‌గా పనిచేసిన కెవిచౌదరి తాజాగా రిలయన్స్‌ ఇండస్ట్రీస్‌బోర్డులో నియమితులయ్యారు. రిలయన్స్‌ బోర్డు డైరెక్టర్లు శుక్రవారంనిర్వహించిన సమావేశంలోచౌదరిని అదనపు నాన్‌ ఎగ్జిక్యూటివ్‌ డైరెక్టర్‌గానియమించారు. 1978 బ్యాచ్‌ ఐఆర్‌ఎస్‌ అధికారి చౌదరి 2014లో సిబిడిటి ఛైర్మన్‌గా నియమితులయ్యారు. పదవీవిరమణచేసిన తర్వాత ఆయన నల్లధనం కట్టడికి రెవెన్యూశాఖకు సలహాదారుగా కూడా పనిచేసారు. తదనంతరం 2015లో చీఫ్‌ విజిలెన్స్‌కమిషనర్‌గా వ్యవహరించారు. గతంలో చౌదరి తమ కంపెనీల్లో ఏ ఒక్కదానికి డైరెక్టర్‌గా లేరని వెల్లడించిన రిలయన్స్‌ తాజాగా ఆయన్ను నాన్‌ఎగ్జిక్యూటివ్‌అదనపు డైరెక్టర్‌గానియమించింది. 2015నుంచి 2019వరకూ ఆయన సివిసిగా పనిచేసినట్లు ఆయనప్రొఫైల్‌నుకూడా సెబీకి జతచేసింది. అలాగే స్టాక్‌ఎక్ఛేంజిలకు సైతం సమాచారం ఇచ్చింది. అంతర్జాతీయ అవినీతినిరోధక ఏజెన్సీల సమాఖ్య కార్యనిర్వాహక కమిటీలో ఆయన సభ్యునిగా ఉన్నారు. కాగ్‌ సలహాబోర్డుసభ్యులుగా ఉన్నారు. సిసిఎల్‌ ఉత్పత్తుల కంపెనీకి ఆయన డైరెక్టర్‌గా కొనసాగుతున్నారు.
తాజా బిజినెస్‌ వార్తల కోసం క్లిక్‌ చేయండి.. https://www.vaartha.com/news/business/